મને કોઇએ પૂછ્યું કે આજની ઝડપી જીવનશૈલીમાં સવારે ઊઠવામાં પાંચ મિનિટ મોડું થઇ જાય તો પણ શું મારે મારા માટે પાંચ મિનિટ ફાળવવી જોઇએ? મેં કહ્યું કે હા, ચોક્કસ. કેમ કે આ જ પાંચ મિનિટ જે તમે તમારી પોતાની સાથે વાતચીત માટે ફાળવી છે, તે ખૂબ જ ઉપયોગી સાબિત થશે. જો તમારે પાંચ મિનિટ પણ મોડું થઇ ગયું તો તમે વિચારો છો કે હવે સમય નથી. એનાથી શું થશે કે તમે પાંચ મિનિટ તમારી સાથે વાતચીત માટે ન ફાળવી છતાં તમે જે કરવાનું હશે તે જ કામ કરવાના છો પરંતુ તે કેવી રીતે કરશો? ચોક્કસ તણાવ સાથે જ.